|  |  |
| --- | --- |
| **Tantárgy** neve: **Inklúziós modellek a gyakorlatban NBP\_GP226G2** | **Kreditértéke: 2** |
| A tantárgy **besorolása**: **kötelező**  |
| **A tantárgy elméleti vagy gyakorlati jellegének mértéke, „képzési karaktere”**: **100% gyakorlat** |
| A **tanóra típusa**: **szeminárium** és **óraszáma**: **30 óra** az adott **félévben**,Az adott ismeret átadásában alkalmazandó **további** **módok, jellemzők: -** |
| A **számonkérés** módja: **gyakorlati jegy, melynek összetevői:** Zárthelyi dolgozat (ZH) a szorgalmi időszakban,egy szabadon választott tantárgy, tananyag differenciált óraszervezésben megvalósuló megtervezése, kéttanáros modellben való megtartásaAz ismeretellenőrzésben alkalmazandó **további módok:** szimulációs gyakorlatokon való aktív részvétel |
| A tantárgy **tantervi helye**: **5. félév** |
| Előtanulmányi feltételek: Az inkluzív nevelés pedagógiája-pszichológiája NBP\_GP183K2 |
| **Tantárgy-leírás**: az elsajátítandó **ismeretanyag tömör, ugyanakkor informáló leírása** |
| A tantárgy célja, hogy a gyógypedagógus hallgatók megismerjék az intézményi együttnevelés elméleti és gyakorlati alapjait. A hallgatók képessé váljanak az inkluzív gyakorlatban ismert modelleket alkalmazni, figyelembe véve az együttnevelés célcsoportjait. Ismerkedjenek meg a gyógypedagógus szerepekkel az együttnevelést segítő szakmai szervezetekben. Szerezzenek rálátást, hogy mely módon tud a befogadó intézmény együttműködni a külső partnerekkel.**Tárgy tartalma:*** együttnevelés célcsoportjai, jellemzői
* együttnevelés pedagógiai szempontjai
* a többségi iskolai együttnevelést segítő tényezők
* a gyógypedagógus helye az inkluzív / integratív hálóban
* hazai és nemzetközi tapasztalatok az együttnevelési gyakorlatban
* pedagógus és gyógypedagógus együtt tanítása- kéttanáros modell
* tanulóval foglalkozó partnerek közötti kommunikáció
* utazó gyógypedagógus segítségével megvalósuló együttműködés és helyi fejlesztés
* a gyógypedagógus szakmai kompetenciái
* a gyógypedagógus-szerepek
 |
| A **2-5** legfontosabb *kötelező,* illetve *ajánlott***irodalom** (jegyzet, tankönyv) felsorolása bibliográfiai adatokkal (szerző, cím, kiadás adatai, (esetleg oldalak), ISBN) |
| **Kötelező irodalom:*** Mesterházi Zsuzsa és Szekeres Ágota (szerk.): A nehezen tanuló gyermekek iskolai nevelése; Eötvös Loránd Tudományegyetem, Bárczi Gusztáv Gyógypedagógiai Kar; Budapest, 2019 ISBN 978-963-7155-70-3
* Gaál Éva (2000): Tanulásban akadályozott gyermekek az óvodában és az iskolában. In: Illyés Sándor (szerk): Gyógypedagógiai alapismeretek. ELTE Bárczi Gusztáv Gyógypedagógiai Főiskolai Kar, Budapest. 429-459.
* Faragóné Bircsák Márta-Papp Gabriella: Az egységes gyógypedagógiai módszertani intézmény (EGYMI) feladatai, tevékenysége a tanulásban akadályozott gyermekek, tanulók szolgálatában In: Papp Gabriella (szerk.) (2011): A diagnózistól a foglalkozási rehabilitációig. p.113- 128. <https://mek.oszk.hu/11500/11504/11504.pdf>
* Ari Pálma, Szekeres Ágota (szerk): Inkluzív nevelés Útmutató a tanulásban akadályozott gyermekek, tanulók együttneveléséhez, <http://files.szello.webnode.hu/200000043eaf1eebec5/8_tanulasban_akadalyozott.pdf>

**Ajánlott irodalom:** * Papp Gabriella- Faragóné Bircsák Márta (2007): Inkluzív nevelés. Útmutató tanulásban akadályozott gyermekek, tanulók együttneveléséhez. Módszertani intézményi útmutató suliNova Közoktatás-fejlesztési és Pedagógus Továbbképzési Kht.
* Papp Gabriella (2007): A pedagógus megváltozott szerepe az együttnevelésben In: GYOSZE 2007/2
* Máténé Sej Jolán (2008): A tanulási környezet. In: Czibere Csilla (2008): Adaptációs kézikönyv. Gyakorlati útmutató integráló pedagógusoknak. Educatio Társadalmi Szolgáltató Közhasznú Társaság. Budapest, p. 139 – 155. <http://www.sulinet.hu/tanar/kompetenciateruletek/ovodai_neveles/dokumentumok/adaptacios_kezikonyv.pdf>
* Szekeres Ágota (2006): Néhány gondolat a differenciálásról. Fejlesztő Pedagógia. 6. szám. 9-11.
 |
| Azoknak az **előírt** s**zakmai kompetenciáknak, kompetencia-elemeknek** a felsorolása, **amelyek kialakításához a tantárgy jellemzően, érdemben hozzájárul** |
| * 1. **tudása**
* Ismeri a komplex gyógypedagógiai diagnosztika, nevelés, oktatás, fejlesztés, terápia és rehabilitáció módszereit, gyakorlatát, valamint az integrált, inkluzív nevelés elméletét és eljárásait, azok alkalmazásának és továbbfejlesztésének lehetőségeit.
* Ismeri a fogyatékosságok, sérülések, akadályozottságok hátterében álló kórélettani folyamatokat.
* Rendelkezik a fogyatékossággal élő személyekkel kapcsolatos pszichológiai és pszichodiagnosztikai ismeretekkel, tisztában van a fogyatékosságok, sérülések, akadályozottságok hátterében álló pszichológiai folyamatokkal.
* Átfogó ismeretekkel rendelkezik az általános pedagógia, nevelés- és oktatáselmélet, andragógia, alternatív- és reformpedagógiai koncepciók, pedagógiai projektek területéről és azok gyógypedagógiai adaptációs lehetőségeiről.
* Ismeri a művészetpedagógiai és művészetterápiás eljárások alapelveit, módszertanát és a kapcsolódó pedagógiai, gyógypedagógiai adaptációs, intervenciós lehetőségeket.
* Ismeri a fejlesztés, nevelés, integráció és inklúzió területén alkalmazható művészeti intervenciós és művészetterápiás módszereket és a saját kompetencia szintjén tudja alkalmazni azokat.
* Ismeri a fogyatékossággal élő személyek, csoportok és környezetük megismerésére alkalmas felmérés, diagnosztika területeit, formális és informális eljárásait, és a diagnosztikán alapuló gyógypedagógiai tervezés különböző szintjeit, ezek összefüggéseit és szervezeti beágyazottságát. Alapvető ismeretei vannak a fogyatékos személyek fejlődési sajátosságainak és tanulási folyamatainak törvényszerűségeiről, jellemzőiről. Tisztában van a fogyatékos személyek (gyógy)pedagógiájának nevelési, oktatási, fejlesztési, rehabilitációs céljaival, tartalmaival, a folyamatok összefüggéseivel.
* Tájékozott a szakterületein alkalmazható alapvető digitális eszközök alkalmazhatóságában, ismeri szakterületén, /szakterületein a tanulói képességekhez illeszthető digitális tanulási, fejlesztési lehetőségeket, eszközöket, környezeteket.
* Tisztában van a fogyatékos emberekkel foglalkozó intézményrendszer és szolgáltatások működési elveivel és gyakorlatával, a szolgáltatásokkal kapcsolatos jogszabályi, finanszírozási háttérrel, ismeri továbbá a fogyatékos emberekkel kapcsolatos nemzetközi irányelveket és az alapvető emberi jogokat.
	1. **képességei**
* Saját szakterületén belül képes értelmezni a fogyatékosságokkal kapcsolatos orvosi diagnózisokat, vizsgálati eredményeket.
* Saját szakterületén belül képes értelmezni a fogyatékosságokkal kapcsolatos pszichológiai diagnózisokat és vizsgálati eredményeket.
* Képes az orvosi (egészségügyi), továbbá a pszichológiai diagnózisok, vizsgálati eredmények ismeretében komplex gyógypedagógiai differenciáldiagnosztikát végezni a gyógypedagógiai tevékenység és folyamatok tudatos, célorientált megtervezése érdekében.
* A gyógypedagógiai folyamatok tervezésében ötvözi az általános didaktikai, metodikai alapelveket a fogyatékossági típusnak megfelelő, speciális gyógypedagógiai tartalmakkal, alkalmazkodva a fogyatékos személyek életkori, képességbeli, attitűdbeli és szociokulturális sajátosságaihoz is.
* A fogyatékos személy szükségleteit, képességeit és igényeit figyelembe véve a kompenzációs lehetőségeket és életminőséget támogató, komplex gyógypedagógiai nevelési, oktatási, fejlesztési, terápiás, prevenciós, habilitációs és rehabilitációs tevékenységet végez a fogyatékos személyeket ellátó intézmény- és szolgáltató-rendszerekben.
* Képes a társadalom változó digitális környezeti kihívásainak megismerésére, pedagógiai, gyógypedagógiai szempontú értelmezésére, értékelésére, a szakterületein mindezeknek a tanítási-tanulási, fejlesztési, habilitációs, rehabilitációs folyamat során produktív, gyakorlatias, a gyermekek, fiatalok, felnőttek képességeit figyelembe vevő implementálására.
* Képes saját pedagógiai tevékenysége hatását felmérni, és kritikusan elemezni, pedagógiai tapasztalatait és nézeteit reflektív módon értelmezni, értékelni, majd ezek alapján a szükséges önkorrekciót végrehajtani.
* Képes a team-munkához szükséges kooperációra, kommunikációra.
* Képes a fejlesztés, nevelés, integráció és inklúzió területén alkalmazható művészeti intervenciós módszerek alkalmazására saját kompetencia szintjén.
	1. **attitűdje:**
* Nyitott innovatív gyógypedagógiai elképzelések és megoldások megismerésére, törekszik a bizonyítékalapú módszerek alkalmazására.
* Mérlegeli a szakmai problémák sokoldalú módszertani megközelítésének lehetőségeit. A mindennapi gyógypedagógiai fejlesztő munka, a gyógypedagógiai kutatások, az innovatív tevékenységek során nyitott a team-munkára.
* Tiszteletben tartja saját és mások kompetenciahatárait, a team-munka során határozottan képviseli saját szakmai elveit, tapasztalati tudását, de a hatékony együttműködés érdekében a többi résztvevő törekvéseit is érvényesülni hagyja.
* Igénye van a gyógypedagógiai folyamatok folyamatos elemzésére, értékelésére, nyitott az eredmények és a körülmények figyelembe vételével a tervek és folyamatok felülvizsgálatára és módosítására.
* Elkötelezett a fogyatékos személy tanulási és terápiás szükségleteinek kielégítése és a tanuláshoz, terápiához igazodó környezet megválasztása, kialakítása iránt. A fogyatékos személyek lehetőségeit figyelembe véve fontosnak tartja a tanulás folyamatainak tudatosítását, az önszabályozott tanulás támogatásához szükséges tudás és képességek megszerzését, a tanulási képességek fejlesztését.
	1. **autonómiája és felelőssége**
* A szakirányának megfelelő gyógypedagógiai nevelési-oktatási intézményekben, csoportokban, osztályokban önállóan és felelősséggel látja el az óvodai nevelés, valamint az általános iskola 1-6. évfolyamán (a tanulásban akadályozottak pedagógiája szakirányon: az 1-8. évfolyamon a nevelési és valamennyi műveltségi területhez tartozó oktatási feladatokat.
* Az ambuláns gondozást, fejlesztést végző intézményekben: egységes gyógypedagógiai módszertani intézmény, pedagógiai szakszolgálat, szakmai szolgáltatás, illetve az integrált, inkluzív nevelést-oktatást végző köznevelési intézményekben a sajátos nevelési igényű, illetve a gyógypedagógiai segítséget igénylő gyermekek, tanulók, felnőttek körében a szakirányának, szakirányainak megfelelő területen, területeken egyéni fejlesztési, habilitációs-rehabilitációs feladatokat lát el.
* Tudatosan képviseli a gyógypedagógia és határtudományai, társtudományai módszertani kultúráját.
* A partnerekkel előítélet-mentes, kölcsönös tiszteletre és bizalomra épülő kapcsolatrendszert teremt, szakmai szituációkban szakszerűen, közérthetően és hitelesen kommunikál.
* Munkáját teamben végezi, szakmai műhelyekben aktívan vesz részt.
 |
| **Tantárgy felelőse: Hegyi Lili mesteroktató** |
| **Tantárgy oktatásába bevont oktató: Dr. Jászi Éva PhD. egyetemi docens** |